જમ્મુ કાશ્મીરના બારામૂલામાં આવેલા સોપોરમાં આતંકીઓ ઘ્વારા સીઆરપીએફ જવાનો પર ગ્રેનેડ હુમલો કરવામાં આવ્યો છે. આ હુમલામાં ચાર જવાનો ઘાયલ થયા છે. ઘાયલ જવાનોના ઉપચાર માટે તેમને હોસ્પિટલમાં દાખલ કરવામાં આવ્યા છે. હાલમાં તેની સ્થિતિમાં સુધાર છે. આખા વિસ્તારને ઘેરી લેવામાં આવ્યું છે અને આતંકીઓની શોધ માટે સર્ચ ઓપરેશન ચલાવવામાં આવી રહ્યું છે. આ ઘટનામાં એક નાગરિકના ઘાયલ હોવાની પણ માહિતી આવી રહી છે.